Huvi Tuiskunen

Huvi Hjalmar Tuiskunen (22. heinäkuuta 1872 Luhtikylä, Orimattila – 31. maaliskuuta 1930 Lahti) oli suomalainen ampuja, joka osallistui olympialaisiin 1908 ja 1912. Hänen paras sijoituksensa olympialaisissa oli 300 m vapaakivääriammunnan joukkuekilpailussa Tukholmassa 1912, jossa Suomi sijoittui viidenneksi. Tuiskusen paras henkilökohtainen olympiasijoitus oli samoissa kisoissa 100 m hirviammunnan kertalaukausten 21. sija.

Tuiskunen muutti vuoden 1920 tienoilla Helsingistä Lahteen, jonne hän perusti urheilu- ja ampumatarvikekaupan Vuorikadun varrelle. Tuiskunen kuoli tapaturmaisesti maaliskuun lopulla 1930 ollessaan liikkeessään puhdistamassa kahta pistoolia. Toinen pistooli oli vahingossa lauennut ja luoti tunkeutunut Tuiskusen otsaan silmän yläpuolelle.Suomen ensimmäinen ampujamestari ja hänen viimeinen laukauksensa, Hakkapeliitta, 14.8.1934, nro 33, s. 19, Kansalliskirjaston digitaaliset aineistot

Huvi Tuiskunen voitti ensimmäisen kerran järjestetyn ammunnan Suomen-mestaruuskilpailun kesällä 1907.1.7.1907 Suomen Urheilulehti no 6 Hänen hautansa ja muistolaattansa ”Suomen ensimmäinen ampujamestari” sijaitsee Lahden Mustankallion hautausmaalla.

Huvi Tuiskusen rakennuttama ja arkkitehti Lars Sonckin suunnittelema huvila sijaitsee yhä Luhtikylässä Luhdanjoen rannassa.

Lähteet

Luokka:Suomalaiset ampujat
Luokka:Vuonna 1872 syntyneet
Luokka:Vuonna 1930 kuolleet